Esimene põhjus on see, et luminofoorid ei põle ühtlaselt nagu hõõg- ja halogeenlambid, vaid plõksivad end sisse ja välja väga kõrgel sagedusel, mida inimsilm ei märka. Seda tegevust sooritab üks lambiosa (mitte pirni osa!) nimega kondensaator. Vanasti oli kõikidel lampidel mehhaanilised kondensaatorid, mis vilgutavad lampi nii 60 hertsi sagedusel. Uuem, elektrooniline kondensaator vilgutab lampi palju kiiremini, tootes seega palju ühtlasema valguse. Kahjuks on mehhaaniline kondensaator ühekordse investeeringuna vist endiselt veidi odavam ning veidi ülbemad haltuuramehed võivad neid veel vabalt siia ja sinna lagedesse kruvimas käia (ärge seda nüüd liiga mustvalgelt võtke, osades kohtades, näiteks kuskil silla all on see odavam variant muide täiesti omal kohal, seal ei peagi inimesed raamatut lugemas käima).